om udøvelsen af de beføjelser til at vedtage delegerede retsakter, der er tillagt Kommissionen i henhold til Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF

e)tilpasning af bilag III, tabel 1 i bilag IV, og bilag V for at tage hensyn til den tekniske udvikling

d)ændring af bilag II og om nødvendigt vedtagelse af supplerende procedureregler i henhold til artikel 19, stk. 3, for at sikre overholdelse af principperne i artikel 20 eller praktisk anvendelse af procedurerne i artikel 21

b)betingelserne for, hvornår en ydeevnedeklaration kan behandles elektronisk for at gøre den tilgængelig på et websted i henhold til artikel 7

a)fastsættelse, hvor det er relevant, af de væsentlige egenskaber eller grænseniveauer inden for specifikke familier af byggevarer, hvor fabrikanten i henhold til artikel 3-6 i forbindelse med den tilsigtede anvendelse efter niveauer eller klasser, eller i en beskrivelse, skal deklarere ydeevnen for fabrikantens vare, når den bringes i omsætning

Artikel 62 fastlægger betingelserne for tilbagekaldelse af delegationen, og artikel 63 fastlægger reglerne for Europa-Parlamentets eller Rådets indsigelse mod delegerede retsakter.

Artikel 61 i forordning (EU) nr. 305/2011 beskriver det tidsmæssige anvendelsesområde for delegationen samt forpligtelserne til at give Europa-Parlamentet og Rådet meddelelse om vedtagne delegerede retsakter og til at aflægge rapport til disse institutioner vedrørende de delegerede beføjelser.

For at virkeliggøre målene i forordning (EU) nr. 305/2011, navnlig med hensyn til at fjerne og undgå restriktioner for tilgængeliggørelsen af byggevarer på markedet, tillægges Kommissionen ved forordning (EU) nr. 305/2011 beføjelser til at vedtage delegerede retsakter vedrørende et antal spørgsmål opstillet i artikel 60, med forbehold af betingelserne i artikel 61, 62 og 63.

I Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF er der fastlagt betingelser for markedsføring af byggevarer gennem fastsættelse af harmoniserede regler for deklaration af byggevarers ydeevne i forhold til deres væsentlige egenskaber og for CE-mærkning heraf.

om udøvelsen af de beføjelser til at vedtage delegerede retsakter, der er tillagt Kommissionen i henhold til Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF

f)fastsættelse og tilpasning af ydeevneklasser for at tage hensyn til den tekniske udvikling i henhold til artikel 27, stk. 1

g)betingelser for, hvornår en byggevare skal anses for at opfylde et bestemt ydeevneniveau eller en bestemt ydeevneklasse uden prøvning eller uden yderligere prøvning i henhold til artikel 27, stk. 5, forudsat at opfyldelsen af de grundlæggende krav til bygværker ikke dermed bringes i fare

h)fastsættelse, tilpasning og revision af systemerne for vurdering og kontrol af ydeevnens konstans i henhold til artikel 28 for et given vare, en given familie af varer eller en given væsentlig egenskab, og i overensstemmelse med:

i) betydningen af varen eller de pågældende væsentlige egenskaber med hensyn til de grundlæggende krav til bygværker

ii) varens art

iii) virkningerne af variationerne af en byggevares væsentlige egenskaber i byggevarens forventede levetid

iv) risikoen for, at der opstår fejl ved fremstillingen af varen.

Så snart Kommissionen vedtager en delegeret retsakt, giver den samtidig Europa-Parlamentet og Rådet meddelelse herom (artikel 61, stk. 2).

Beføjelserne til at vedtage delegerede retsakter tillægges Kommissionen på de i artikel 62 (tilbagekaldelse af delegationen) og 63 (indsigelser mod delegerede retsakter) anførte betingelser (artikel 61, stk. 3).

3. UDØVELSE AF DE DELEGEREDE BEFØJELSER

3.1. Høring forud for vedtagelse

I en ånd af åbenhed og gennemsigtighed har Kommissionen under udarbejdelsen af delegerede retsakter i henhold til forordning (EU) nr. 305/2011 altid hørt eksperter udpeget af medlemsstaterne og relevante interesserede parter gennem særlige ekspertmøder og skriftlige høringer. Før disse høringer er alle medlemsstater blevet opfordret til at udpege eksperter til at deltage heri. Europa-Parlamentet er også blevet opfordret til at deltage i alle disse høringsaktiviteter. De dokumenter, der har været relevante for høringerne, er blevet sendt samtidig til Europa-Parlamentet og Rådet som fastsat i den fælles forståelse om delegerede retsakter. Der er blevet taget højde for de bemærkninger, der er blevet fremsat under høringerne, i udarbejdelsen af de endelige versioner af de delegerede retsakter.

Yderligere har Kommissionen oplyst medlemsstaterne og repræsentanter for industrien om de fremskridt, der er blevet gjort med udkastene til delegerede retsakter på forskellige stadier i udarbejdelsen af disse udkast; dette er sket med henblik på at sikre, at hele byggesektoren blev inddraget i disse processer, og at alle relevante interesserede parter bakkede på om resultaterne heraf, og vejen er således blevet banet for en samlet støtte til de kommende delegerede retsakter.

3.2. Ikrafttrådte delegerede retsakter

Seks delegerede retsakter er på nuværende tidspunkt trådt i kraft efter at være blevet vedtaget af Kommissionen på grundlag af de delegerede beføjelser, som den tillægges ved artikel 60 i forordning (EU) nr. 305/2011, og efter med succes at have gennemgået den periode, hvor Europa-Parlamentet og Rådet kan gøre indsigelse.

1.Den første delegerede retsakt, der blev vedtaget, var Kommissionens delegerede forordning (EU) nr. 157/2014 af 30. oktober 2013 om betingelserne for, hvornår en ydeevnedeklaration for byggevarer kan gøres tilgængelig på et websted. Denne forordning, der blev vedtaget i henhold til artikel 7, stk. 3, og artikel 60, litra b), i forordning (EU) nr. 305/2011, gav mulighed for at anvende nye informationsteknologier i deklarationen af byggevarers ydeevne, og den reducerede således omkostningerne for fabrikanterne og byggesektoren som helhed.

2.Dernæst vedtog Kommissionen to delegerede retsakter i henhold til artikel 60, litra e), i forordning (EU) nr. 305/2011 med det formål at ændre bilag III og V til forordningen:

Kommissionens delegerede forordning (EU) nr. 574/2014 af 21. februar 2014 om ændring af bilag III til Europa-Parlamentets og Rådets forordning (EU) nr. 305/2011 for så vidt angår den model, der skal anvendes til udarbejdelse af ydeevnedeklarationer for byggevarer. Denne forordning blev vedtaget med henblik på at tage hensyn til den tekniske udvikling, på at tillade den fleksibilitet, der er nødvendig for visse typer byggevarer og for fabrikanterne, og på at forenkle ydeevnedeklarationen.

Kommissionens delegerede forordning (EU) nr. 568/2014 af 18. februar 2014 om ændring af bilag V til Europa-Parlamentets og Rådets forordning (EU) nr. 305/2011 for så vidt angår vurdering og kontrol af konstansen af byggevarers ydeevne. Denne forordning blev vedtaget med henblik på at tage hensyn til den tekniske udvikling i bilag V til forordning (EU) nr. 305/2011.

3.Endelig vedtog Kommissionen på anmodning fra industrien nedenstående tre delegerede retsakter i henhold til artikel 27, stk. 5, og artikel 60, litra g) i forordning (EU) nr. 305/2011 med henblik på at give mulighed for anvendelse af forenklede procedurer, mere præcist for klassificering uden prøvning (CWT) af visse produkter: